Forensiese ondersoek by Eskom | Die Vryburger
‘n Forensiese ondersoek is aan die gang by Kusile en Medupi kragstasies. Die beplande 780MW kraglewering deur die twee stasies realiseer nie terwyl beurtkrag die land lamlê. Seile (sterrebeeld) - Wikipedia
Die Seile (Latyn: Vela) is ’n sterrebeeld in die suidelike hemelruim. Dit verteenwoordig die seile van ’n skip en was oorspronklik deel van ’n groot sterrebeeld, die skip van "Jason en die Argonoute" (Argo Navis), wat eeue later verdeel is in drie dele – die ander twee is die Agterdek en die Kiel.
Latynse naam Vela
Regte klimming 9h
Grootte 500 vk. grade (32ste)
Helderste ster Gamma Velorum
Naaste ster Gliese 367
Meteoorreëns Delta-Velaïede, Gamma-Velaïede, Puppid-Velaïede
Agterdek , Kiel, Lugpomp, Kompas, Sentour
Die helderste ster in die sterrebeeld is die superreus Gamma Velorum, met ’n oënskynlike helderheid van 1,75m. Dit is eintlik vyf sterre, waarvan die primêre ster die helderste Wolf-Rayetster in die hemelruim is. Dit word soms Regor genoem.
Dit bevat ook die planetêre newel NGC 3132, wat uit nog 32 planetêre newels bestaan, asook die oorblyfsels van die Vela-supernova. Daar word geglo die ontploffing van die supernova was sowat 10 000 jaar gelede van die Aarde af sigbaar.
Die Valskruis is ’n asterisme wat bestaan uit die sterre Delta Velorum, Kappa Velorum, Iota Carinae en Epsilon Carinae. Dit word so genoem omdat dit soms verkeerdelik vir die Suiderkruis aangesien word en so tot navigasiefoute lei.
Wikimedia Commons het meer media in die kategorie Seile (sterrebeeld).
Ontsluit van "https://af.wikipedia.org/w/index.php?title=Seile_(sterrebeeld)&oldid=1937049"
Last edited on 22 Februarie 2019, at 10:26